Diari Oficial de la Generalitat Valenciana


Sumari del DOGV 246, del 25-04-1985 (1985/804192)

DECRET 44/1985, d'11 d'abril, del Consell de la Generalitat Valenciana, pel qual es convoquen ajudes a alumnes d'Educació General Bàsica de la Comunitat Valenciana perque assistesquen a centres de vacantes escolars.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/04/11/44/dof/vci/html**

### Dades del document

Número de DOGV
:   246

Data del DOGV
:   25-04-1985

Secció del DOGV
:   DISPOSICIONS GENERALS

Número del document
:   1985/804192


Data del document
:   11-04-1985

Organisme emissor
:   Conselleria de Cultura, Educació i Ciència

Tipus de document
:   Decret

Decret 44/1985, d'11 d'abril, del Consell de la Generalitat Valenciana, pel qual es convoquen ajudes als alumnes d'Educació General Bàsica de la Comunitat Valenciana.  
Durant el període no lectiu estival funcionen dins l'àmbit de la Comunitat Valenciana els Centres de Vacances Escolars als quals assisteixen alumnes d'Educació General Bàsica en règim d'internat, per tal d'oferir a aquests escolars el descans, la formació en una interacció positiva amb l'entorn natural i el desplegament d'uns programes i activitats pedagògiques extraescolars.   
Les condicions sòcio-econòmiques i familiars d'alguns alumnes d'Educació General Bàsica dificulten i fins i tot impedeixen llur participació en aquestes activitats educatives de lleure. El Consell de la Generalitat Valenciana que coneix aquestes circumstàncies val fomentar una política compensatòria que equilibre i supere aquests desajustaments amb la convocatòria d'unes ajudes que sufraguen totalment o parcial els costos que suposen l'assistència a aquests Centres de Vacances.   
Per això, d'acord amb el que disposa l'article 12 de la Llei 10/1984 de 29 de desembre de Pressupost de la Generalitat Valenciana per a 1985, a proposta del Conseller de Cultura, Educació i Ciència i amb la deliberació prèvia del Consell de la Generalitat Valenciana en la reunió del dia 11 d'abril de 1985,   
DISPOSE:   
Article primer  
Es convoquen ajudes per a l'assistència d'alumnes d'Educació General Bàsica de la Comunitat Valenciana a Centres de Vacances Escolars i s'aproven les bases per les quals es regeix aquesta convocatòria i que s'inclouen com a Annex en aquest Decret.   
Article segon  
Les ajudes esmentades seran sufragades amb càrrec a l'aplicació pressupostària 45.59.276.600.   
DISPOSICIO FINAL  
S'autoritza la Conselleria de Cultura, Educació i Ciència a adoptar totes les disposicions reglamentàries i d'altres resolucions que precise l'aplicació i el desplegament del present Decret.   
València, 11 d'abril de 1985.   
El President de la Generalitat,  
JOAN LERMA I BLASCO  
El Conseller de Cultura, Educació i Ciència'  
CEBRIA CISCAR I CASABAN  
ANNEX  
Bases per a la concessió d'ajudes per a l'assistència a centres de vacances escolars  
1. Beneficiaris   
Les ajudes per a l'assistència a Centres de Vacances Escolars destinades a aquells alumnes que cursen llurs estudis d'Educació General Bàsica en Centres de la Comunitat Valenciana, que tenen una edat entre els vuit i els catorze anys inclusivament i que hagen sol·licitat d'assistir a aquests Centres en el present curs escolar.   
2. Sol·licituds i documentació   
Les sol·licituds seran formalitzades mitjançant una instància, el model de la qual figura en l'apartat 6 d'aquest Annex.   
Les sol·licituds, dirigides al Conseller de Cultura, Educació i Ciència, podran presentar-se en la Direcció del Centre on l'alumne curse els estudis i, si de cos, per qualsevol dels mitjans establerts a l'article 66 de la Llei de Procediment Administratiu.   
Les sol·licituds adjuntaran la documentació següent:   
a) Fotocòpia de la sol·licitud d'assistència durant el present curs a Centres de Vacances Escolars.   
b) Acreditació de les dades declarades a la instància de sol·licitud d'ajuda.   
El termini de presentació de sol·licituds serà de vint dies a partir de la publicació d'aquest Decret en el Diari Oficial de la Generalitat Valenciana.   
3. Dotació d ajudes  
El vint per cent de la quantitat pressupostada serà destinada a sufragar ajudes completes i la resta a mitges ajudes, les dotacions de les quals seran:   
Ajuda completa: 8.500 pessetes.   
Mitja ajuda: 4.250 pessetes.   
L'import de les ajudes concedides serà lliurat als Centres de Vacances Escolars on els alumnes seran inscrits.   
4 Tramitació de les sol·licituds  
4.1. Els Consells de Direcció dels Centres Públics o els Directors dels Centres Privats, a la vista de les sol·licituds, faran una relació prioritzada dels sol·licitants, atenent els criteris següents:   
-Tindran preferència aquells sol·licitants, les famílies dels quals tinguen un nivell sòcio-econòmic baix.   
-S'atendrà preferentment els alumnes que no hagen rebut anteriorment cap ajuda per a Centres de Vacances o no hagen estat becats per altres conceptes.   
Les sol·licituds i la relació prioritzada seran remeses als Serveis Territorials d'Educació de la Conselleria de Cultura, Educació i Ciència en un termini no superior a set dies naturals a partir de la finalització del termini establert per a la presentació de sol·licituds.   
4.2. En cada Servei Territorial d'Educació es constituirà una Comissió que estudiarà les sol·licituds i les relacions remeses pels Centres i elevarà la proposta corresponent al Conseller de Cultura, Educació i Ciència, de les sol·licituds que s'han d'atendre.   
Aquesta Comissió estarà integrada per:   
-El Cap dels Serveis Territorials d'Educació, com a President.   
-L'Inspector en Cap.   
-Dos Directors de Centres d'E.G.B., designats pel Cap dels Serveis Territorials d'Educació.   
-Dos pares d'alumnes, designats per les Federacions de Pares d'Alumnes.   
-Un funcionari del Servei Territorial que farà de Secretari.   
5. Resolució  
La resolució de la convocatòria serà realitzada per Ordre de la Conselleria de Cultura, Educació i Ciència i serà publicada en el Diari Oficial de la Generalitat Valenciana on figurarà el nombre de sol·licituds seleccionades i les ajudes concedides.   
Veure imatge


Còpia Permalink ELI